香港假日

香港假日係香港政府為勞工安排放假嘅日子，分做兩種：公眾假期同法定假日。

公眾假期
公眾假期係由香港法例第149章《公眾假期條例》規定，而家每年有17日，加埋每個禮拜日，銀行、教育機構、公共機構辦事處同政府部門都會喺呢啲日子放假，好多公司嘅白領亦可以放公眾假期。

皆因日曆會用紅字標出，所以又叫「紅日」。

公眾假期一覽：
每個禮拜日
元旦
年初一
年初二
年初三
清明
耶穌受難節
耶穌受難節翌日
復活節翌日
勞動節
佛誕
端午節
香港回歸紀念日
國慶
中秋節翌日
重陽節
聖誕節
聖誕節翌日

法定假日
法定假日又叫勞工假期，假期比公眾假期少，係由香港法例第57章《僱傭條例》規定，2022年之前每年有12日。呢個係香港勞工嘅最基本假期福利，通常藍領嘅工廠、地盤工人同服務性行業都係放法定假日。但係服務性行業喺假期嗰日通常都係最忙嘅，所以服務業員工多數都唔可以喺正日放假，要喺法定假日嘅前後60日補假。

2022年開始至2030年，香港每年嘅法定假日，將會每兩年增加一日，逐步增加至17日。2022年新增嘅法定假日為佛誕，未來新增嘅法定假日依次序為2024年開始嘅「聖誕節翌日」、2026年開始嘅「復活節翌日」、2028年開始嘅「受難日」，以及2030年「受難節翌日」。

法定假日一覽：
元旦
年初一
年初二
年初三
清明
勞動節
佛誕
端午節
香港回歸紀念日
國慶
中秋節翌日
重陽節
聖誕節或者冬至

2015 – 2022年的法定假日
香港2022年公眾假期

香港文化
香港節日